राजा रवि वर्मा
राजा रवि वर्मा का जन्म २९ अप्रैल १८४८ को केरल के एक छोटे से शहर किलिमानूर में हुआ। पाँच वर्ष की छोटी सी आयु में ही उन्होंने अपने घर की दीवारों को दैनिक जीवन की घटनाओं से चित्रित करना प्रारम्भ कर दिया था। उनके चाचा कलाकार राज राजा वर्मा ने उनकी प्रतिभा को पहचाना और कला की प्रारम्भिक शिक्षा दी। चौदह वर्ष की आयु में वे उन्हें तिरुवनंतपुरम ले गये जहाँ राजमहल में उनकी तैल चित्रण की शिक्षा हुई। बाद में चित्रकला के विभिन्न आयामों में दक्षता के लिये उन्होंने मैसूर, बड़ौदा और देश के अन्य भागों की यात्रा की। राजा रवि वर्मा की सफलता का श्रेय उनकी सुव्यवस्थित कला शिक्षा को जाता है। उन्होंने पहले पारम्परिक तंजौर कला में महारत प्राप्त की और फिर यूरोपीय कला का अध्ययन किया।
तंवरी
राजपूताना की रियासत में इसका नाम तोबावती नगरी था। यहाँ राजपूत, राजपुरोहित, चौधरी, रेबारी, मेघवाल, सुथार, लोहार, माली सहित अन्य जातियाँ यहाँ निवास करती हैं, ठाकुर श्री जब्बर सिंह जी देवड़ा हैं। यहां देवड़ा राजपूत निवास करते हैं, जिनके कुलदेव सारणेश्वर भगवान हैं। और यहाँ के राजपुरोहित सेपाऊ है और यहाँ की राजपुरोहित जाति में वीर श्री दरजाजी राजपुरोहित थे जिन्होंने आम आदमी पर लगाए गए उच्च कर के खिलाफ लड़ाई लड़ी। मामाजी और रोवाडा ठाकुर सहेब सारदुलसिंहजी देवड़ा का मंदिर भी यहीं स्थित है। तवरी में ऋषि और ॠषियानी थे, जिनका मंदिर आकारिया में मौजूद है और यहां का भगवान फुलेश्वर मठ भी प्रसिद्ध है और यहां श्री हिंगलाज भवानी का मंदिर भी है। यहां बस स्टैंड के पास ही शिव शक्ति का मंदिर है। यह गाँव से 500 मीटर की दूरी पर गढ़ आरोबडी स्थित है, माली जाति के साथ, जागीरदारों के दो घर भी स्थित हैं। यहां चौधरी जाति की आबादी 100+ है, गांव में ज्यादा आबादी चौधरी और रेबारी जाति की है. गाँव का मुख्य व्यवसाय कृषि और व्यापार है।